|  |
| --- |
|  |

**Latviešu valoda un literatūra II**

**Augstākā līmeņa padziļinātais kurss**

Apguves priekšnosacījumi: apgūti pamatkursi “Latviešu valoda I” un “Literatūra I”.

**Ko skolēns mācīsies?**

Kursā tiks daudzpusīgi analizēti literārie un informatīvie teksti, rosināts mutiski un rakstiski paust argumentos balstītu viedokli, piedalīties diskusijās, meklēt radošas pieejas dažādiem valodas un literatūras jautājumiem. Skolēni studēs daiļliteratūras tekstus un ar kultūru saistītus citu stilu un žanru tekstus, tos analizējot no idejiskā, kompozicionālā un valodiskā viedokļa (teksts un indivīds, teksts un vara, teksts un tulkojums u.c.).

**Kā tas notiks?**

Šajā līmenī skolēns izmantos savas zināšanas, prasmes un izpratni, lai argumentēti spriestu un secinātu, argumentēti analizētu problēmas, kā arī būtu gatavs piedāvāt inovatīvus risinājumus dažādos apstākļos. Kombinēs, interpretēs, eksperimentēs, nodarbosies ar eksperimentālu jaunradi. Strādās ar tekstiem, ko veidojušas autoritātes – rakstnieki, publicisti, zinātnieki u. c. (daiļliteratūra, publicistika).

**Kam šis kurss noderēs?**

Kurss paredzēts skolēniem, kas grib padziļināti apgūt latviešu valodu un literatūru plašākā sociālā un kultūras kontekstā; padziļināt savu kritiskā lasītāja pieredzi, iedziļinoties valodas, literatūras un kultūras mijiedarbības procesos. Informācijas arhitekts, žurnālists, tulkotājs.